**Mestská časť Košice-Sídlisko KVP, Trieda KVP č.1, 040 23 Košice**

 

**Záverečný účet za rok 2018**

**V Košiciach, júl 2019 Zverejnené dňa 30.07.2019**

 **Zvesené dňa**

**Záverečný účet Mestskej časti Košice-Sídlisko KVP za rok 2018**

**OBSAH :**

1. Rozpočet Mestskej časti Košice-Sídlisko KVP na rok 2018
2. Rozbor plnenia príjmov za rok 2018
3. Rozbor čerpania výdavkov za rok 2018
4. Prebytok rozpočtového hospodárenia za rok 2018
5. Tvorba a použitie prostriedkov fondov
6. Bilancia aktív a pasív k 31.12.2018
7. Prehľad o stave a vývoji dlhu k 31.12.2018
8. Údaje o hospodárení príspevkových organizácií
9. Prehľad o poskytnutých dotáciách právnickým osobám a fyzickým osobám - podnikateľom podľa § 7 ods. 4 zákona č.583/2004 Z. z.
10. Údaje o nákladoch a výnosoch podnikateľskej činnosti
11. Finančné usporiadanie finančných vzťahov voči:
	1. zriadeným a založeným právnickým osobám
	2. štátnemu rozpočtu
	3. štátnym fondom
	4. rozpočtom iných obcí
	5. rozpočtom VÚC
12. Hodnotenie plnenia programov obce
13. Nedoplatky na nájomnom k 31.12.2018
14. Správa nezávislého audítora
15. Návrh uznesenia miestneho zastupiteľstva k záverečnému účtu MČ Košice-Sídlisko KVP

 za rok 2018

 **Záverečný účet za rok 2018**

**1. Rozpočet Mestskej časti Košice-Sídlisko KVP na rok 2018**

Základným nástrojom finančného hospodárenia obce bol rozpočet mestskej časti na rok 2018. Obec zostavila rozpočet podľa ustanovenia § 10 odsek 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Celkový schválený rozpočet Mestskej časti Košice-Sídlisko KVP na rok 2018 bol zostavený ako prebytkový. Bežný rozpočet po zmenách bol zostavený ako prebytkový. Schodok kapitálového rozpočtu bol krytý príjmovými finančnými operáciami.

Hospodárenie mestskej časti sa riadilo podľa schváleného rozpočtu na rok 2018.

Rozpočet mestskej časti bol schválený miestnym zastupiteľstvom na svojom XXXI. rokovaní dňa 23. januára 2018 uznesením č. 371/a.

Zmeny rozpočtu schválené miestnym zastupiteľstvom:

|  |  |
| --- | --- |
| prvá zmena schválená dňa 10. apríla 2018 | uznesením č. 399 |
| druhá zmena schválená dňa 26. júna 2018  | uznesením č. 426 |
| tretia zmena schválená dňa 26. júna 2018  | uznesením č. 430/a |
| štvrtá zmena schválená dňa 25. septembra 2018  | uznesením č. 443  |
| piata zmena schválená dňa 20. decembra 2018  | uznesením č. 17 |
|  |  |

V súlade so zák. č. 369/1990 o obecnom zriadení v znení neskorších zmien a doplnkov a so Zásadami nakladania s finančnými prostriedkami MČ Košice – Sídlisko KVP boli v priebehu roka realizované zmeny rozpočtu v rámci rozpočtových opatrení schválených starostom mestskej časti. O týchto zmenách bola miestnemu zastupiteľstvu pravidelne predkladaná Informatívna správa o zrealizovaných rozpočtových opatreniach .

**Rozpočet mestskej časti k 31.12.2018**

|  |  |  |
| --- | --- | --- |
|  | **Schválený** **rozpočet v EUR** | **Schválený rozpočet** **po poslednej zmene v EUR** |
| **Príjmy celkom** | **1 377 887,00** | **1 523 837,00** |
| z toho : |  |  |
| Bežné príjmy | 1 232 887,00 | 1 341 787,00 |
| Kapitálové príjmy | 0 | 30 000,00 |
| Finančné príjmy | 145 000,00 | 152 050,00 |
|  |  |  |
| **Výdavky celkom** | **1 338 185,00** | **1 490 991,00** |
| z toho : |  |  |
| Bežné výdavky | 1 193 185,00 | 1 308 941,00 |
| Kapitálové výdavky | 145 000,00 | 182 050,00 |
| Finančné výdavky | 0 | 0 |
|  |  |  |
| **Rozpočtové hospodárenie mestskej časti** | **prebytok****39 702,00** | **prebytok****32 846,00** |

**2. Rozbor plnenia príjmov za rok 2018 (v EUR)**

**Príjmy celkom – bežné, kapitálové a finančné operácie**

|  |  |  |
| --- | --- | --- |
| **Schválený rozpočet na rok 2018 po poslednej zmene** | **Skutočnosť k 31.12.2018** | **% plnenia** |
| 1 523 837,00 | 1 299 827,13 | 85,3 |

Z rozpočtovaných celkových príjmov v sume 1 523 837,00 EUR bol k 31.12.2018 skutočný príjem 1 299 827,13 EUR, čo predstavuje 85,3 % plnenie.

*Údaje o plnení rozpočtu príjmov sú Prílohou č. 1 Záverečného účtu.*

1. **Bežné príjmy**

|  |  |  |
| --- | --- | --- |
| **Schválený rozpočet na rok 2018 po poslednej zmene** | **Skutočnosť k 31.12.2018** | **% plnenia** |
| 1 341 787,00 | 1 266 010,73 | 94,4 |

Z rozpočtovaných bežných príjmov v sume 1 341 787,00 EUR bol k 31.12.2018 skutočný príjem 1 266 010,73 EUR, čo predstavuje 94,4 % plnenie.

1. **daňové príjmy**

|  |  |  |
| --- | --- | --- |
| **Schválený rozpočet na rok 2018 po poslednej zmene** | **Skutočnosť k 31.12.2018** | **% plnenia** |
| 829 023,00 | 829 023,00 | 100,0 |

**Výnos dane z príjmov fyzických osôb poukázaný územnej samospráve - podielová daň - *položka 111***

Z rozpočtovaných príjmov v sume 814 270,00 EUR z podielovej dane z príjmov fyzických osôb boli k 31.12.2018 poukázané finančné prostriedky z rozpočtu mesta Košice v sume

814 270,00 EUR, čo predstavuje 100,0 % plnenie.

**Podielová daň za psa – *položka 133***

 Z rozpočtovanej podielovej dane za psa v sume 14 753,00 EUR bol skutočný príjem k 31.12.2018 v sume 14 753,00 EUR, čo predstavuje 100,0 % plnenie. Prijatá podielová daň za psa bola v roku 2018 účelovo určená.

1. **nedaňové príjmy:**

|  |  |  |
| --- | --- | --- |
| **Schválený rozpočet na rok 2018 po poslednej zmene** | **Skutočnosť k 31.12.2018** | **% plnenia** |
| 295 837,00 | 242 167,80 | 81,9 |

**Príjmy z podnikania a z vlastníctva majetku – *položka 212***

Z rozpočtovaných 222 417,00 EUR bol skutočný príjem k 31.12.2018 v sume 224 993,44 EUR, čo predstavuje 101,2 % plnenie. Uvedený príjem predstavuje príjem z prenajatých pozemkov v sume 55 705,39 EUR a príjem z prenajatých budov, priestorov a objektov v sume 169 288,05 EUR.

**Administratívne poplatky – *položka 221***

Administratívne poplatky - správne poplatky:

Z rozpočtovaných 70 500,00 EUR bol skutočný príjem k 31.12.2018 v sume 14 396,05 EUR, čo predstavuje 20,4 % plnenie. Uvedený príjem predstavuje príjem za správne poplatky v zmysle zákona NR SR č. 145/1995 Z. z. o správnych poplatkoch v znení neskorších predpisov v sume 13 696,05 EUR a príjem za výherné hracie automaty, kde prevádzkovateľom boli vydané individuálne licencie na výherné hracie prístroje v sume 700,00 EUR.

**Pokuty, penále a iné sankcie – *položka* *222***

Z rozpočtovaných 1 000,00 EUR bol skutočný príjem k 31. 12. 2018 za pokuty uložené v priestupkovom konaní a poplatky z omeškania za oneskorené úhrady nájomného v sume 821,84 EUR, čo predstavuje 82,2 % plnenie. Nižšie plnenie je z dôvodu nižších príjmov za pokuty v priestupkovom konaní. Plnenie týchto príjmov nie je možné ovplyvniť zo strany mestskej časti.

**Poplatky a platby z nepriemyselného a náhodného predaja a služieb – *položka 223***

Z rozpočtovaných 1 120,00 EUR bol skutočný príjem k 31.12.2018 v sume 357,38 EUR, čo predstavuje 31,9 % plnenie. Uvedený príjem tvoria príjmy za inzertné služby v občasníku KVAPKA, príjem z predaja známok pre psov a príjem z členských príspevkov v Dennom centre.

**Úroky z účtov finančného hospodárenia – *položka 243***

Z rozpočtovaných 800,00 EUR bol skutočný príjem k 31.12.2018 v sume 1 599,09 EUR, čo predstavuje 199,9 % plnenie.

1. **iné nedaňové príjmy:**

|  |  |  |
| --- | --- | --- |
| **Schválený rozpočet na rok 2018 po poslednej zmene** | **Skutočnosť k 31.12.2018** | **% plnenia** |
| 41 300,00 | 45 092,19 | 109,2 |
|  |  |  |

Z rozpočtovaných iných nedaňových príjmov v sume 41 300,00 EUR bol skutočný príjem vo výške 45 092,19 EUR, čo predstavuje 109,2 % plnenie.

**Ostatné príjmy – *položka 292***

Medzi ostatné príjmy boli rozpočtované príjmy z náhrad z poistného plnenia, kde v roku 2018 bolo plnenie vo výške 1 638,41 EUR, z odvodov z hazardných hier a iných podobných hier (skutočnosť 34 488,21 EUR), z dobropisov (skutočnosť 2 356,44 EUR), z vratiek (skutočnosť 2 677,83 EUR), z refundácie a iných príjmov (skutočnosť 3 931,30 EUR).

1. **prijaté transfery - *položka 312***

Z rozpočtovaných grantov a transferov v sume 175 627,00 EUR bol skutočný príjem vo výške 149 727,74 EUR, čo predstavuje 85,3 % plnenie.

|  |  |  |
| --- | --- | --- |
| **Poskytovateľ transferov** | **Suma v EUR** | **Účel** |
| ŠR – MV SR | 11 799,48 | voľby do orgánov samosprávnych krajov |
|  ŠR + ESF prostredníctvom ÚPSVaR | 46 551,55 | refundácia výdavkov súvisiacich s vykonávaním aktivačnej činnosti formou menších obecných služieb v zmysle § 52 a 50j; krytie výdavkov súvisiacich s vytvorením pracovného miesta pre znevýhodnených UoZ v rámci národného projektu „Praxou k zamestnaniu“ podľa § 54 zák. NR SR č. 5/2004 Z. z. o službách zamestnanosti |
| ŠR – MV SR | 7 981,57 | prenesený výkon štátnej správy na úseku evidencie pobytu občanov a registra obyvateľov a adries |
| Mesto Košice | 83 395,14 | stravovanie dôchodcov v sume 3 395,14 EUR, účelové finančné prostriedky na čistenie odvodňovacích žľabov a uličných vpustov s osadením kalových košov 16 000,- EUR, na ucelenú opravu a údržbu miestnych komunikácií a výškovej úpravy uličných kanalizačných vpustov 17 829,73 EUR, na dodávku a osadenie 10 ks lavičiek 2 150,- EUR, na hrabanie lístia 28 770,27 EUR, na vykonané práce na vodorovnom dopravnom značení miestnych komunikácií 15 250,- EUR.  |

Transfery (*v rámci verejnej správy – položka 312*) boli účelovo určené a boli použité v súlade s ich účelom.

Nízke plnenie bolo v  prijatých transferoch v rámci verejnej správy na krytie výdavkov súvisiacich s vykonávaním aktivačnej činnosti formou menších obecných služieb v zmysle zák. NR SR č. 5/2004 Z. z. o službách zamestnanosti z dôvodu nízkeho počtu aktivačných pracovníkov v porovnaní s plánovaným počtom v rozpočte.

1. **Kapitálové príjmy:**

|  |  |  |
| --- | --- | --- |
|  **Schválený rozpočet na rok 2018 po poslednej zmene** | **Skutočnosť k 31.12.2018** | **% plnenia** |
| 30 000,00 | 24 153,60 | 80,5 |

Z rozpočtovaných kapitálových príjmov v sume 30 000,00 EUR bol skutočný príjem k 31.12.2018 vo výške 24 153,60 EUR, čo predstavuje 80,5 % plnenie.

**Príjem z predaja pozemkov a nehmotných aktív – *položka 233***

Na uvedenej položke nebolo plnenie.

**Granty a transfery – *položka 322***

Z rozpočtovaných 30 000,00 EUR bol skutočný príjem k 31.12.2018 v sume 24 153,60 EUR, čo predstavuje 80,5 % plnenie.

**Transfery v rámci verejnej správy – *položka 322***

|  |
| --- |
|  |

|  |  |  |
| --- | --- | --- |
| **Poskytovateľ transferov** | **Suma v EUR** | **Účel** |
| ***Mesto Košice*** | ***24 153,60*** |  |
| **Z toho:** |
|  | 10 645,00 | Vybudovanie detského ihriska v lokalite Dénešova  |
| 13 508,60 | Rekonštrukcia detského ihriska pri Pošte a rekonštrukcia detského ihriska v lokalite na ul. Stierova |

1. **Príjmové finančné operácie:**

|  |  |  |
| --- | --- | --- |
| **Schválený rozpočet na rok 2018 po poslednej zmene** | **Skutočnosť k 31.12.2018** | **% plnenia** |
| 152 050,00 |  9 662,80 | 6,4 |

Z rozpočtovaných príjmových finančných operácií – prevodov prostriedkov z peňažných fondov – *položka 454* v sume 152 050,00 EUR bol k 31.12.2018 skutočný príjem 9 662,80 EUR, čo predstavuje 6,4 % plnenie.

Uznesením obecného zastupiteľstva č. 424 zo dňa 26. júna 2018 bolo schválené použitie rezervného fondu v sume 146 550,00 EUR na krytie kapitálových výdavkov. Ďalšia zmena použitia rezervného fondu bola schválená uznesením č. 430/a zo dňa 26. júna 2018 vo výške 5 500,00 EUR. Použitie rezervného fondu sa schvaľuje pri prvotnom schvaľovaní rozpočtu na daný rok v časti príjmových finančných operácií – prevody prostriedkov z rezervného fondu, v čase schvaľovania záverečného účtu prijatím uznesenia o použití rezervného fondu, ako aj pri zmenách rozpočtu v súvislosti s použitím a zmenou rozpočtu príjmových finančných operácií – prevodov prostriedkov z rezervného fondu.

Prostriedky rezervného fondu boli použité na:

* krytie investičných výdavkov, a to na vyhotovenie projektových dokumentácií a ďalších výdavkov súvisiacich s plánovanou výstavbou v sume 9 662,80 EUR.

Nižšie plnenie oproti rozpočtu bolo najmä z dôvodu krytia investičných akcií z transferu rozpočtu mesta Košice, nerealizovania investičných akcií a časti projektových dokumentácií.

 **3. Rozbor čerpania výdavkov za rok 2018 (v EUR)**

|  |  |  |
| --- | --- | --- |
| **Schválený rozpočet na rok 2018 po poslednej zmene** | **Skutočnosť k 31.12.2018** | **% čerpania** |
| 1 490 991,00 | 1 132 624,58 | 76,0 |

Z rozpočtovaných celkových výdavkov v sume 1 490 991,00 EUR bolo k 31.12.2018 skutočne čerpané 1 132 642,58 EUR, čo predstavuje 76,0 % čerpanie.

*Údaje o plnení rozpočtu výdavkov sú Prílohou č. 1 Záverečného účtu.*

1. **Bežné výdavky**

|  |  |  |
| --- | --- | --- |
|  **Schválený rozpočet na rok 2018 po poslednej zmene** | **Skutočnosť k 31.12.2018** | **% čerpania** |
| 1 308 941,00 | 1 098 808,18 | 83,9 |

Z rozpočtovaných bežných výdavkov v sume 1 308 941,00 EUR bolo k 31.12.2018 skutočne čerpané 1 098 808,18 EUR, čo predstavuje 83,9 % čerpanie.

**Rozbor významných položiek bežného rozpočtu:**

**Mzdy, platy, služobné príjmy a ostatné osobné vyrovnania – *položka 610***

Z rozpočtovaných výdavkov v sume 420 524,00 EUR bolo k 31.12.2018 skutočné čerpanie 390 099,81 EUR, čo predstavuje 92,8 % čerpanie. Patria sem mzdové prostriedky pracovníkov mestskej časti, starostu mestskej časti, kontrolóra mestskej časti, prednostu miestneho úradu a zamestnancov na menšie obecné služby.

 Nižšie plnenie oproti rozpočtovanej čiastke v celkovej sume 12 768,01 EUR bolo u zamestnancov mestskej časti (vyššia práceneschopnosť a neobsadené pracovné miesta), zamestnancov na menšie obecné služby, (na § 54 – národný projekt „Praxou k zamestnaniu“ – ušetrené mzdové prostriedky vzhľadom k neobsadenosti týchto pozícií v požadovanom množstve). Objem rozpočtovaných výdavkov pre zamestnancov na § 54 tvorí 100% ich miezd (objem miezd krytých z prostriedkov ŠR + z vlastných zdrojov).

**Poistné a príspevok do poisťovní – *položka 620***

Z rozpočtovaných výdavkov v sume 176 785,00 EUR bolo k 31.12.2018 skutočné čerpanie 157 262,24 EUR, čo predstavuje 89,0 % čerpanie. Súčasťou týchto výdavkov je aj poistné a príspevok do poisťovní z odmien poslancov miestneho zastupiteľstva a ďalších členov komisií MieZ a z odmien zamestnancov mimopracovného pomeru (dohody).

**Tovary a služby**

Z rozpočtovaných výdavkov v sume 691 452,00 EUR bolo k 31.12.2018 skutočne čerpané 536 072,80 EUR, čo predstavuje 77,5 % čerpanie. Ide o prevádzkové výdavky, ako sú cestovné náhrady, energie, materiál, dopravné, rutinná a štandardná údržba, nájomné za nájom a služby.

***Významné položky v rámci uvedenej kategórie:***

**Energie, voda a komunikácie – *položka 632***

Z rozpočtovaných výdavkov v sume 118 026,00 EUR bolo k 31.12.2018 skutočne čerpané 113 423,34 EUR, čo predstavuje 96,1 % čerpanie. Ide o výdavky za všetky druhy energií, poštových služieb a telekomunikačných služieb a komunikačnej infraštruktúry. Podstatnú časť výdavkov v sume 98 309,93 EUR tvoria výdavky za energie – teplo, vodné a stočné a časť elektrickej energie za objekty v správe mestskej časti. Ostatné výdavky sa týkajú energií vrátane poštových a telekomunikačných služieb a komunikačnej infraštruktúry v rámci prevádzkových nákladov administratívnej časti a energií za klubové zariadenie v OC IV na Cottbuskej ulici celkovo v sume 14 020,63 EUR , stočného z parkovísk a elektrickej energie za objekt fontány v sume 432,45 EUR a výdavky súvisiace s konaním volieb do samosprávy v sume 660,33 EUR .

**Materiál – *položka 633***

Z rozpočtovaných výdavkov v sume 31 829,00 EUR bolo k 31.12.2018 skutočne čerpané 19 434,91 EUR, čo predstavuje 61,1 % čerpanie. Ide o výdavky v sume 7 534,80 EUR v rámci prevádzkových nákladov administratívnej časti, a to výdavky za interiérové vybavenie, výpočtovú techniku, všeobecný materiál – všetok materiál, potraviny, prevádzkové stroje a prístroje, knihy, časopisy, náhradné diely a potreby nevyhnutné pre výkon práce, knihy a odborné publikácie, softvér, ako aj reprezentačné výdavky.

Ďalšiu časť týchto výdavkov tvoria výdavky na nákup prevádzkových strojov a prístrojov v celkovej sume 155,04 EUR; všetky druhy materiálu potrebného pre zamestnancov na menšie obecné služby v sume 9 072,44 EUR; nákup materiálu pre  klubové zariadenie v sume 346,00 EUR; výdavky na nákup všeobecného materiálu, kníh, časopisov a novín pre Denné centrum v sume 939,44 EUR; výdavky na nákup materiálu súvisiaceho s konaním volieb do orgánov samosprávnych krajov v sume 881,03 EUR.

 Nižšie plnenie bolo najmä:

* v rámci výdavkov verejnej správy napr. na nákup výpočtovej techniky, odborných publikácií a pracovných odevov,
* u ostatných výdavkov sa nerealizoval v rámci zriadenia dopravného ihriska na Cottbuskej ulici nákup a osadenie ďalších zvislých dopravných značiek a semaforov, dopĺňanie nového dopravného zvislého značenia, nákup asfaltovej hmoty,
* nerealizovaním nákupov pre zamestnancov na aktivačné práce v rozpočtovanej čiastke (na § 52 vzhľadom k tomu, že nebola obsadenosť aktivačnými pracovníkmi v predpokladanom počte),
* z dôvodu nečerpania výdavkov na nákup materiálu do Denného centra v rozpočtovanej čiastke.

**Dopravné – *položka 634***

Z rozpočtovaných výdavkov v sume 1 678,00 EUR bolo k 31.12.2018 skutočne čerpané 1 172,37 EUR, čo predstavuje 69,9 % čerpanie. Táto položka obsahuje náklady na servisnú prehliadku služobného motorového vozidla, nákup pohonných hmôt, poistenie služobného motorového vozidla, mesačné poplatky za GPS navigáciu a výdavky súvisiace s konaním volieb do orgánov samosprávnych krajov.

Nižšie plnenie bolo z dôvodu úspory vo výdavkoch na nákup paliva, na údržbu služobného motorového vozidla (nebola potrebná bežná oprava služobného motorového vozidla) a oproti rozpočtovanej čiastke bolo nízke plnenie aj u výdavkov súvisiacich s konaním volieb do samosprávy.

**Rutinná a štandardná údržba – *položka 635***

Z rozpočtovaných výdavkov v sume 291 880,00 EUR bolo k 31.12.2018 skutočne čerpané 205 987,89 EUR, čo predstavuje 70,6 % čerpanie. Ide o výdavky za práce a služby vykonávané dodávateľskými subjektmi, ktorými sa zabezpečuje bežné fungovanie majetku, ako napr. budov, prevádzkových zariadení, detských a športových zariadení, verejnej zelene, komunikácií, kancelárskeho vybavenia, softvéru a pod. Podstatnú časť týchto výdavkov tvoria výdavky na údržbu verejnej zelene a opravu detských ihrísk v sume 132 271,43 EUR, kde boli hradené najmä výdavky za kosenie trávnatých plôch, hrabanie lístia, výruby a orezy stromov, kríkov a živých plotov, údržbu a opravu detských ihrísk, vrátane detských prvkov a výmeny piesku v pieskoviskách. Ďalšie podstatné výdavky v rámci tejto položky boli výdavky na: údržbu komunikácií a chodníkov, vodorovné dopravné značenie, údržbu a opravu zvislého dopravného značenia, opravu zábradlia, odvodňovacích žľabov v sume 26 309,17 EUR; na údržbu a opravu spravovaných objektov v sume 33 079,73 EUR; výdavky na opravu a údržbu športových ihrísk v sume 4 168,00 EUR; výdavky v sume 9 890,52 EUR v rámci prevádzkových nákladov administratívnej časti, a to výdavky na údržbu výpočtovej techniky a softvéru, výdavky na údržbu prevádzkových strojov, prístrojov a špeciálnych zariadení v  sume 269,04 EUR.

Nižšie plnenie bolo najmä:

* v údržbe detských ihrísk vrátane detských prvkov, ktorá bola realizovaná na základe výsledkov revízie a podľa potrieb, ktoré vznikli v priebehu roka;
* v údržbe komunikácií z dôvodu nedočerpania – spomaľovacie prahy, prechody a pod;
* nedočerpaním v údržbe výpočtovej techniky;

**Nájomné za nájom – *položka 636***

Z rozpočtovaných výdavkov 2 413,00 EUR bolo k 31.12.2018 skutočne čerpané 2 146,90 EUR, čo je 89,0 % čerpanie. Súčasťou týchto výdavkov sú výdavky za prenájom kopírovacieho zariadenia, optických vlákien pre dve exteriérové kamery, prenájom časti objektov SBD za umiestnenie exteriérových kamier.

**Služby – *položka 637***

Z rozpočtovaných výdavkov v sume 244 946,00 EUR bolo k 31.12.2018 skutočne čerpané 193 712,42 EUR, čo predstavuje 79,1 % čerpanie. Patria sem výdavky za služby realizované pre mestskú časť dodávateľským spôsobom, resp. na dohodu o vykonaní práce, ako napr. vydávanie občasníka mestskej časti a s tým súvisiace výdavky, výdavky pri realizovaní športových a kultúrnych podujatí vrátane odmien zamestnancov mimopracovného pomeru, s verejným obstarávaním, výdavky za deratizáciu verejných priestranstiev a spravovaných objektov, čistenie vpustí, odvoz a likvidáciu odpadu z verejných priestranstiev, strojné a ručné čistenie komunikácií, zimnú údržbu vnútro sídliskových komunikácií a následný zber posypového materiálu, hlavnú ročnú kontrolu detských ihrísk, montáž a demontáž vianočnej výzdoby, výdavky súvisiace  s konaním volieb do samosprávy, výdavky za poistenie majetku, výdavky na odmeny poslancov a neposlancov mestskej časti, právne a audítorské služby, vrátenie preplatkov z vyúčtovania energií za predchádzajúci rok, stravovanie zamestnancov mestskej časti, prídely do sociálneho fondu, poplatok za odpad, poplatky za nezamestnávanie občanov so zmenenou pracovnou schopnosťou, poplatky a odvody bankám za vedenie účtov, poplatky za ochranu objektu a poplatok za pracovnú zdravotnú službu, výdavky súvisiace so zamestnávaním dlhodobo nezamestnaných občanov na menšie obecné služby, výdavky na školenia zamestnancov mestskej časti.

Výdavky za služby boli čerpané:

* v rámci verejnej správy, finančnej a rozpočtovej oblasti a spravovaných objektov v sume 77 143,10 EUR,
* v rámci výdavkov súvisiacich  s konaním volieb do orgánov samosprávnych krajov v sume 8 726,61 EUR,
* v rámci zimnej údržby a následného zberu posypového materiálu v sume 43 492,00 EUR,
* v rámci odvozu a likvidácie odpadu, čistenie vpustov, deratizácie, výdavkov súvisiacich s ochranou životného prostredia v sume 25 369,76 EUR,
* v rámci výdavkov súvisiacich s rozvojom obcí vrátane výdavkov súvisiacich so zamestnávaním dlhodobo nezamestnaných občanov na menšie obecné služby v sume 2 922,81 EUR,
* v rámci výdavkov za kultúrne, športové podujatia a vydávanie občasníka Kvapka v sume 32 410,14 EUR,
* v rámci školenia zamestnancov mestskej časti v sume 2 058,00 EUR,
* v rámci sociálnych služieb v sume 1 590,00 EUR (Senior dom a Denné centrum),

Úspora vznikla z dôvodu nižšieho čerpania výdavkov oproti rozpočtu, a to najmä:

* pri odmenách poslancov a neposlancov MieZ MČ; pri výdavkoch za stravovanie zamestnancov mestskej časti a pri výdavkoch za všeobecné služby v rámci výdavkov verejnej správy; pri výdavkoch súvisiacich  s konaním volieb do orgánov samosprávnych krajov,
* pri výdavkoch súvisiacich so životným prostredím (deratizácia, odvoz odpadu).
* pri výdavkoch súvisiacich s rozvojom obcí (nečerpanie výdavkov na odstránenie nefunkčných stánkov a nižších výdavkov oproti rozpočtu na realizáciu laboratórnych testov na pieskoviskách detských ihrísk a na výrub stromov),
* pri výdavkoch súvisiacich s údržbou komunikácií sa nečerpali výdavky na spracovanie projektu na opravu chodníkov a schodov,
* pri športových a kultúrnych podujatiach vrátane odmien - dohoda o vykonaní práce, napr. moderátor a pod. (úspora pri nákupoch a zabezpečovaní služieb pre tieto podujatia – výsledky prieskumu trhu), pri výdavkoch na mobilnú ľadovú plochu,
* pri vydávaní občasníka MČ,
* pri výdavkoch na školenie zamestnancov mestskej časti,
* pri odmenách v rámci dohody o vykonaní práce súvisiacich s činnosťou Denného centra.

**Bežné transfery – *položka 640***

Z rozpočtovaných výdavkov v sume 20 180,00 EUR bolo k 31.12.2018 skutočne čerpané 15 373,33 EUR, čo predstavuje 76,2 % čerpanie. Finančné prostriedky boli použité na členské poplatky za členstvo v organizáciách a združeniach, náhrady príjmu pri dočasnej pracovnej neschopnosti zamestnancov mestskej časti, dávky v hmotnej núdzi a príspevky k dávke a príspevok na stravovanie dôchodcov. Úspora vznikla pri čerpaní dávok v hmotnej núdzi a príspevku k dávke.

K menej významným patrí položka 631, ktorej rozpočet v sume 680,00 EUR bol čerpaný k 31.12.2018 v sume 195,97 EUR, čo je 28,8 % čerpanie.

1. **Kapitálové výdavky**

|  |  |  |
| --- | --- | --- |
| **Schválený rozpočet na rok 2018 po poslednej zmene** | **Skutočnosť k 31.12.2018** | **% čerpania** |
| 182 050,00 | 33 816,40 | 18,6 |

Z rozpočtovaných kapitálových výdavkov v sume 182 050,00 EUR bolo k 31.12.2018 skutočne čerpané 33 816,40 EUR, čo predstavuje 18,6 % čerpanie.

**Medzi významné položky kapitálového rozpočtu patrí:**

1. **Vybudovanie detského ihriska v lokalite Dénešova na území MČ Košice-Sídlisko KVP**

Z rozpočtovaných 10 800,00 EUR bolo skutočne vyčerpané 10 645,00 EUR, čo predstavuje 98,6 % čerpanie. Výdavky boli v plnej výške, t.j. v sume 10 645,00 EUR kryté transferom z rozpočtu mesta Košice.

1. **Rekonštrukcia detského ihriska v lokalite pri pošte a rekonštrukcia detského ihriska v lokalite na ul. Stierova na území MČ Košice-Sídlisko KVP**

Z rozpočtovaných 19 200,00 EUR bolo skutočne vyčerpané 13 508,60 EUR, čo predstavuje 70,4 % čerpanie. Výdavky boli v plnej výške, t.j. v sume 13 508,60 EUR kryté transferom z rozpočtu mesta Košice.

1. **Vybudovanie work out ihriska na území MČ Košice-Sídlisko KVP**

Z rozpočtovaných 10 000,00 EUR bolo skutočne vyčerpané 9 219,00 EUR, čo predstavuje 92,2 % čerpanie.

K ďalším položkám kapitálového rozpočtu patrí položka 716 – prípravná a projektová dokumentácia, ktorej rozpočet v sume 12 500,00 EUR bol k 31.12.2018 čerpaný v sume 426,80 EUR, čo predstavuje 3,4 % čerpanie.

V rámci realizácie nových stavieb, z rozpočtovaných 45 000,00 EUR bolo vyčerpaných 17,00 EUR (vyjadrenia k inžinierskym sieťam). Nižšie čerpanie je z dôvodu nerealizovania plánovaných kapitálových výdavkov na výstavbu parkovísk a chodníkov.

Nižšie čerpanie kapitálových výdavkov je aj z dôvodu nerealizovania exteriérového kamerového systému (10 000,00 EUR), polopodzemných kontajnerovísk (10 000,00 EUR), dostavbu parku Hemerkova – Húskova (1 550,00 EUR), štúdiu využiteľnosti fontány a priľahlého územia Zombova ul. (5 000,00 EUR), bezbariérového prístupu do denného centra – mobilná schodisková plošina (20 000,00 EUR), mobilného venčoviska (10 000,00 EUR), detských ihrísk (28 000,00 EUR).

Dôvodom nerealizovania uvedených investičných akcií bola dlhodobejšia neobsadenosť pracovných pozícií na oddelení VDaŽP a následne časová tieseň na realizáciu všetkých naplánovaných projektov.

 **4. Prebytok rozpočtového hospodárenia za rok 2018**

|  |  |
| --- | --- |
| **Hospodárenie obce**  | **Skutočnosť k 31.12.2018 v EUR** |
|  |
| Bežné príjmy spolu | 1 266 010,73 |
| Bežné výdavky spolu | 1 098 808,18 |
| **Bežný rozpočet** | ***+ 167 202,55***  |
| Kapitálové príjmy spolu | 24 153,60 |
| Kapitálové výdavky spolu | 33 816,40 |
| ***Kapitálový rozpočet***  | ***- 9 662,80*** |
| **Prebytok bežného a kapitálového rozpočtu** | **+ 157 539,75** |
| Príjmové finančné operácie  | 9 662,80 |
| Výdavkové finančné operácie | *0* |
| **Rozdiel finančných operácií** | **+ 9 662,80** |
| Príjmy spolu  | 1 299 827,13 |
| VÝDAVKY SPOLU | 1 132 624,58 |
| **Hospodárenie obce**  | **+ 167 202,55** |

**Prebytok rozpočtu** v sume 157 539,75 EUR zistený podľa ustanovenia § 10 ods. 3 písm. a) a b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, navrhujeme použiť na :

* tvorbu rezervného fondu 157 539,75 EUR

**Zostatok finančných operácií** podľa § 15 ods. 1 písm. c)zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v sume 9 662,80 EUR**,** navrhujeme použiť na:

* tvorbu rezervného fondu 9 662,80 EUR

***Na základe uvedených skutočností navrhujeme tvorbu rezervného fondu za rok 2018 vo výške 167 202,55 EUR.***

1. **Tvorba a použitie prostriedkov fondov**

**Rezervný fond**

Mestská časť vytvára rezervný fond v zmysle ustanovenia § 15 zákona č.583/2004 Z. z. v znení neskorších predpisov. O použití rezervného fondu rozhoduje miestne zastupiteľstvo.

|  |  |
| --- | --- |
| **Rezervný fond** | **Suma v EUR** |
| ZS k 1.1.2018  | 376 190,15  |
| Prírastky – z prebytku rozpočtu za uplynulý  rozpočtový rok  | 166 770,40  |
|  - z finančných operácií | 12 070,20 |
| Úbytky - použitie rezervného fondu :**- na krytie kapitálových výdavkov** **- na krytie bežných výdavkov**  | 9 662,80 |
| KZ k 31.12.2018 | **545 367,95** |

Prostriedky rezervného fondu boli použité na:

* krytie investičných výdavkov, a to na vyhotovenie projektových dokumentácií a ďalších výdavkov súvisiacich s plánovanou výstavbou v sume 9 662,80 EUR.

**Sociálny fond**

Mestská časť vytvára sociálny fond v zmysle zákona č.152/1994 Z. z. v z.n.p. Tvorbu a použitie sociálneho fondu upravuje kolektívna zmluva.

|  |  |
| --- | --- |
| **Sociálny fond** | **Suma v EUR** |
| ZS k 1.1.2018 | 3 168,71  |
| Prírastky – povinný prídel - 1,25 %  | 4 237,83 |
| ostatné prírastky  |  |
| Úbytky - príspevok na stravovanie  | 3 185,60 |
|  - sociálna výpomoc – narodenie dieťaťa | 100,00 |
|  - dorovnanie SF za rok 2017  | 0,76 |
| KZ k 31.12.2018 | **4 120,18** |

1. **Bilancia aktív a pasív k 31.12.2018**

**A K T Í V A**

|  |  |  |
| --- | --- | --- |
| **Názov**  | **ZS k 1.1.2018 v EUR (netto)** | **KZ k 31.12.2018 v EUR (netto)** |
| **Majetok spolu** | **27 722 304,14** | **26 798 500,22** |
| **Neobežný majetok spolu** | ***27 150 143,71*** | ***26  073 037,45*** |
| z toho : |  |  |
| Dlhodobý nehmotný majetok | 0 | 0 |
| Dlhodobý hmotný majetok | 27 150 143,71 | 26 073 037,45 |
| Dlhodobý finančný majetok | 0 | 0 |
| **Obežný majetok spolu** | ***571 616,99*** | ***725 309,99*** |
| z toho : |  |  |
| Zásoby | 3 949,17 | 0 |
| Zúčtovanie medzi subjektmi VS | 0 | 0 |
| Dlhodobé pohľadávky | 0 | 0 |
| Krátkodobé pohľadávky  | 9 426,91 | 7 779,86 |
| Finančné účty  | 558 240,91 | 717 530,13 |
| Poskytnuté návratné fin. výpomoci dlh. | 0 | 0 |
| Poskytnuté návratné fin. výpomoci krát. | 0 | 0 |
| **Časové rozlíšenie**  | ***543,44*** | ***152,78*** |

**P A S Í V A**

|  |  |  |
| --- | --- | --- |
| **Názov** | **ZS k 1.1.2018 v EUR** | **KZ k 31.12.2018 v EUR** |
| **Vlastné imanie a záväzky spolu** | **27 722 304,14** | **26 798 500,22** |
| **Vlastné imanie**  | ***1 334 428,13*** | ***1 468 265,35*** |
| z toho : |  |  |
| Oceňovacie rozdiely  | 0 | 0 |
| Fondy | 0 | 0 |
| Výsledok hospodárenia  | 1 334 428,13 | 1 468 265,35 |
| **Záväzky** | ***25 565 252,12*** | ***24 609 606,69*** |
| z toho : |  |  |
| Rezervy  | 20 564,00 | 31 292,00 |
| Zúčtovanie medzi subjektmi VS | 25 475 632,85 | 24 466 639,56 |
| Dlhodobé záväzky | 18 577,08 | 21 934,91 |
| Krátkodobé záväzky | 50 478,19 | 89 740,22 |
| Bankové úvery a výpomoci | 0 | 0 |
| **Časové rozlíšenie** | ***822 623,89*** | ***720 628,18*** |

**Dlhodobý majetok, ku ktorému nemá mestská časť vlastnícke právo (majetok v správe MČ) v hodnote 27 058 498,11 EUR:**

* Pozemky 23 586 548,34 EUR
* Budovy, stavby 3 469 602,95 EUR
* Samostatné hnuteľné veci 2 346,82 EUR

**Vlastnícke právo má mestská časť k  dlhodobému hmotnému a nehmotnému majetku**

 **v hodnote 3 374 194,91 EUR v nasledujúcom členení:**

* Softvér, ostatný DNM 15 368,96 EUR
* Pozemky 56 931,39 EUR
* Umelecké diela a zbierky 70,00 EUR
* Budovy, stavby 2 932 823,16 EUR
* Samostatné hnuteľné veci 125 062,82 EUR
* Dopravné prostriedky 49 151,07 EUR
* Drobný dlhodobý majetok 25 353,83 EUR
* Obstaranie dlhodobého hmotného majetku

(nedokončené investície) 169 433,68 EUR

**Prehľad o pohybe dlhodobého majetku – najdôležitejšie zmeny v stave dlhodobého majetku**

Hodnota **neobežného majetku** v obstarávacej cene je oproti roku 2018 nižšia o 909 733,12 EUR. Zníženie je z nasledujúcich dôvodov:

* hodnota pozemkov zverených do správy má vykázaný úbytok v sume 909 733,12 EUR.
* **v mesiaci máj zaradenie nových pozemkov v sume 10 491,20 EUR:**

zaradenie parcel č. 3755/827 na základe geometrického plánu č. 17/2017 a vkladu vlastníckeho práva do katastra zo dňa 30. 10. 2017 v sume 10 491,20 EUR

* **v mesiaci júl čiastočné vyradenie pozemku v hodnote 747 929,60 EUR:**

čiastočné vyradenie parcely CKN č. 3755/1 o sumu 747 929,60 EUR z dôvodu Geometrického plánu č. 17/2017 a vkladu vlastníckeho práva do katastra zo dňa 30. 10. 2017.

* **v mesiaci december zaradenie v hodnote 139 280,64 EUR a vyradenie v hodnote 311 575,36 EUR:**

zaradenie v sume 139 280,64 EUR na základe Geometrického plánu č. 297/2016 zo dňa 31.8.2016 z dôvodu rozčlenenia parcely 1624/3 vytvorením nových 9 parciel.

Vyradenie v sume 139 280,64 EUR na základe Geometrického plánu č. 297/2016 zo dňa 31.8.2016 z dôvodu zrušenia parcely 1624/3.

Vyradenie parcely 1624/524 v sume 164 911,04 EUR na základe uznesenia MZ č. 1265 zo dňa 24.09.2018.

Čiastočné vyradenie parcely 1624/557 o sumu 7 383,68 EUR na základe odňatia parcely mestom Košice.

* Hodnota stavieb bola celkovo zvýšená o sumu 742,08 EUR zaradením stavieb do užívania, a to:

v mesiaci marec vyradenie v hodnote 32 630,52 EUR - chodník na ulici Starozagorská – v roku 2017 bol zaradený do majetku vo výške 44 500,73 EUR. Z dôvodu neoprávnených nákladov na uvedenú stavbu „Vybudovanie chodníka na ulici Starozagorská“ pod IČ 2 2941 bola vykonaná korekcia o uvedenú sumu.

 V mesiaci december zaradenie v hodnote 33 372,60 EUR:

* Technické zhodnotenie detského ihriska Wuppertálska pri pošte o sumu 7 878,60 EUR
* Technické zhodnotenie – rekonštrukcia DI Stierova v sume 5 630,00 EUR
* Stavba WI Starozagorská v sume 9 219,00 EUR
* Stavba DI Dénešova v sume 10 645,00 EUR
* Nedokončené investície sú oproti roku 2017 celkovo vyššie o 37 240,92 EUR. Zvýšenie obstarania dlhodobého hmotného majetku je z dôvodu neukončenia jednotlivých investičných akcií.

**Obežný majetok**

V obežnom majetku je zúčtovaná hodnota zásob - materiálu na sklade, krátkodobých pohľadávok a finančných účtov v sume 725 309,99 EUR.

**Pohľadávky**

MČ eviduje k 31. 12. 2018 krátkodobé pohľadávky brutto v sume 16 667,06 EUR. V rámci pohľadávok sú zúčtované opravné položky k pohľadávkam vo výške 8 887,20 EUR. Pohľadávky netto sú v sume 7 779,86 EUR.

 Brutto hodnota pohľadávok sa oproti roku 2017 znížila o 3 621,93 EUR.

**Riešenie pohľadávok**

***Pohľadávky z daňových príjmov obcí***

Pohľadávka *z daňových príjmov* obcí v sume 2 173,51 EUR sa rieši prostredníctvom Exekútorského úradu JUDr. Molnára.

***Pohľadávky z nedaňových príjmov obcí***

Pohľadávky ***z nedaňových príjmov obcí* vo výške 12 083,75 EUR** tvoria pohľadávky z nájomného vrátane energií a ostatných príjmov z prenajatého majetku (pohľadávky za nezaplatené penále), pohľadávky z predpísaných výťažkov z hazardných hier za mesiac december, pohľadávky voči spoločnosti EuroAWK.

Spôsob vymáhania nedoplatkov za nájomné vrátane energií v sume 5 526,09 EUR:

* riešené súdnym exekútorom v sume 4 738,05 EUR
* ostatné nedoplatky v sume 788,04 EUR sú oneskorené platby, ktoré sú riešené upomienkami a výzvami.

Ostatné príjmy z prenajatého majetku (penále) vo výške 1 878,60 EUR sú vymáhané spolu s nájomným.

Pohľadávky vo výške 322,81 EUR predpísané na príjmy z  výťažkov z hazardných hier za mesiac december boli v januári 2019 zaplatené.

Pohľadávka voči spoločnosti EuroAWK určená odhadom v sume 4 356,25 EUR bola zaplatená 13. marca 2019.

***Pohľadávky voči zamestnancom a iné pohľadávky***

Pohľadávka vo výške 67,47 EUR je zúčtovaná ako pohľadávka voči zamestnancom. Ide o stav pohonných hmôt k 31. 12. 2018. Pohľadávka v sume 30,00 EUR je zúčtovaná ako pohľadávka za stravné lístky voči fyzickej osobe – zamestnanec na dohodu ÚPSVaR. V rámci iných pohľadávok je zúčtovaná pohľadávka voči fyzickej osobe v sume 69,60 EUR, ktorej bola uložená sankcia Okresným úradom Košice – náhrada za poškodené zábradlie a 912,60 EUR za nedoplatok z kúpnej zmluvy na pozemok.

***Ostatné pohľadávky***

V rámci tejto pohľadávky je zúčtovaný predpis preplatku – dobropisov z vyúčtovania energií za rok 2018 v sume 1 330,13 EUR.

**Zhodnotenie dodržania platobnej disciplíny**

Okrem nedoplatkov riešených súdnym exekútorom bola v priebehu roka 2018 platobná disciplína pri úhradách nájomného vo väčšine prípadov dodržiavaná.

**Vlastné imanie a záväzky**

Rozdiel vo výške vlastného imania oproti roku 2017 v sume 133 837,22 EUR je najmä v  zvýšení stavu na účte nevysporiadaného výsledku hospodárenia minulých rokov (účet 428) o sumu 102 845,36 EUR a zvýšení výsledku hospodárenia za rok 2018 oproti roku 2017 o sumu 32 075,50 EUR. Dôvodom zvýšenia stavu na účte 428 je preúčtovanie zisku z roku 2017 z účtu 431 na účet 428.

Výsledok hospodárenia z nákladov a výnosov za rok 2018 je zisk v sume 134 920,86 EUR. Rozdiel v zisku oproti roku 2017 je najmä z dôvodu vyšších výnosov, a to výnosov týkajúcich sa zúčtovania ostatných výnosov z prevádzkovej činnosti (účet 64) a ostatných rezerv z prevádzkovej činnosti (účet 65).

Dôvodom rozdielu na vyššie uvedených výnosových účtoch je najmä zúčtovanie v roku 2017:

* rezerv za vyhratý súdny spor,
* vyšších výnosov z prevádzkovej činnosti – najmä výnosov z odvodov z hazardných hier a iných podobných hier.

 Záväzky (dlhodobé a krátkodobé) mestskej časti v roku 2018 vzrástli oproti roku 2017 o sumu 42 619,86 EUR, k čomu významnou mierou prispel neoprávnený zásah do servera MČ KVP.

**7. Prehľad o stave a vývoji dlhu k 31.12.2018**

|  |  |  |  |
| --- | --- | --- | --- |
| **Stav záväzkov k 31.12.2018** |  |  |  |
| Druh záväzku | Záväzky celkom k 31.12.2018 v EUR | z toho v lehote splatnosti v EUR  | z toho po lehote splatnosti |
| Druh záväzkov voči:  |  |  |  |
| - dodávateľom | **27 468,16** | **27 468,16** | **0** |
| - zamestnancom | **34 151,16** | **34 151,16** | **0** |
|  - poisťovniam | **21 049,16** | **21 049,16** | **0** |
| - daňovému úradu | **6 301,93** | **6 301,93** | **0** |
| - štátnemu rozpočtu | **0** | **0** | **0** |
| - bankám | **0** | **0** | **0** |
| - štátnym fondom | **0** | **0** | **0** |
| - iné záväzky | **769,81** | **763,39** | **6,42** |
| Krátkodobé záväzky spolu k 31.12.2018 | **89 740,22** | **89 733,80** | **6,42** |
| Druh záväzkov: |  |  |  |
|  - voči nájomcom | **17 240,76** | **17 240,76** | **0** |
|  - záväzky zo sociálneho fondu | **4 694,15** | **4 694,15** | **0** |
| Dlhodobé záväzky spolu k 31.12.2017 | **21 934,91** | **21 934,91** | **0** |

**Vývoj dlhu – ostatné záväzky:**

**Krátkodobé záväzky** boli vysporiadané v mesiaci január 2019, okrem iných krátkodobých záväzkov v sume 6,42 EUR - preplatok z nájomného.

**Dlhodobé záväzky:**

* záväzky zo soc. fondu – prostriedky sociálneho fondu k 31. 12. 2018 sa použijú ako príspevok na stravovanie pre zamestnancov mestskej časti a v prípade potreby na riešenie  sociálnej výpomoci v súlade s príslušnými právnymi predpismi,
* ostatné dlhodobé záväzky sú trvalé zálohy na nájomnom na zabezpečenie nepredvídateľných okolností. Ak tie nenastanú, záväzky budú vyúčtované pri ukončení nájmu.

**Stav úverov k 31.12.2018**

Mestská časť Košice –Sídlisko KVP v roku 2018 nemá žiadne záväzky z bankového úveru.

**8. Údaje o hospodárení príspevkových organizácií**

Mestská časť Košice – Sídlisko KVP nemá k 31. 12. 2018 zriadenú príspevkovú organizáciu.

**9. Prehľad o poskytnutých dotáciách právnickým osobám a fyzickým osobám - podnikateľom podľa § 7 ods. 4 zákona č.583/2004 Z. z.**

Mestská časť v roku 2018 neposkytla dotácie v súlade so VZN č. 16/2013 o dotáciách, právnickým osobám, fyzickým osobám - podnikateľom na podporu všeobecne prospešných služieb, na všeobecne prospešný alebo verejnoprospešný účel.

**10. Údaje o nákladoch a výnosoch podnikateľskej činnosti**

MČ Košice – Sídlisko KVP nemá vedľajšie hospodárenia, resp.  nevykonáva podnikateľskú činnosť. Z uvedeného dôvodu neuvádza žiadne údaje o nákladoch a výnosoch podnikateľskej činnosti.

**11. Finančné usporiadanie vzťahov**

Finančné usporiadanie vzťahov voči:

* 1. zriadeným a založeným právnickým osobám
	2. štátnemu rozpočtu
	3. štátnym fondom
	4. rozpočtom iných obcí
	5. rozpočtom VÚC

V súlade s ustanovením § 16 ods.2 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov má obec finančne usporiadať svoje hospodárenie vrátane finančných vzťahov k zriadeným alebo založeným právnickým osobám, fyzickým osobám - podnikateľom a právnickým osobám, ktorým poskytli finančné prostriedky svojho rozpočtu, ďalej usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom VÚC.

1. Finančné usporiadanie voči zriadeným a založeným právnickým osobám

Mestská časť nie je zriaďovateľom a zakladateľom právnických osôb, t. j., rozpočtových organizácií.

1. Finančné usporiadanie voči štátnemu rozpočtu:

|  |  |  |  |  |
| --- | --- | --- | --- | --- |
| **Poskytovateľ**  | **Účelové určenie**  | **Suma poskytnutých****finančných prostriedkov v EUR** | **Suma skutočne použitých finančných prostriedkov v EUR** | **Rozdiel****(stĺ.3 - stĺ.4 )** |
| ŠR – MV SR | Bežné výdavky na voľby do orgánov samosprávnych krajov | 11 799,48  | 11 799,48 | 0 |
| ŠR – MV SR | Bežné výdavky na prenesený výkon štátnej správy | 7 981,57 | 7 981,57 | 0 |

1. Finančné usporiadanie voči štátnym fondom

Mestská časť neuzatvorila v roku 2018 žiadnu zmluvu so štátnymi fondmi.

1. Finančné usporiadanie voči rozpočtom iných obcí

Mestská časť neuzatvorila v roku 2018 žiadnu zmluvu s inými obcami.

1. Finančné usporiadanie voči rozpočtom VÚC

Mestská časť neprijala ani neposkytla žiadne finančné prostriedky VÚC a z uvedeného dôvodu neriešila finančné usporiadanie voči rozpočtu VÚC.

**12. Hodnotenie plnenia programov obce - Hodnotiaca správa k plneniu programového rozpočtu**

*Hodnotenie plnenia programov obce je súčasťou Prílohy č. 2 Záverečného účtu.*

1. **Nedoplatky na nájomnom k 31.12.2018**

**Stav nedoplatkov na nájomnom / vrátane energií / k 31.12.2018**

|  |  |  |  |  |
| --- | --- | --- | --- | --- |
| **Počiatočný stav****k 01.01.2017****nedoplatok v EUR** | **Predpis v EUR** | **Úhrada v EUR** | **- odpis****+ vrátka preplatkov v EUR** | **Konečný stav****k 31.12.2018****nedoplatok v EUR** |
| 8 853,26 | 218 620,99 | 220 499,80 | -1 538,36+90,00 | 5 526,09 |

Nedoplatok v sume 5 526,09 EUR je riešený nasledovne:

* právne vymáhanie **4 738,05 EUR**
* oneskorené platby riešené upomienkami a výzvami **788,04 EUR**

Vratka preplatkov v sume 90,00 EUR pozostáva z vrátenia alikvotnej časti nájomného, nakoľko zmluva o nájme bola ukončená v priebehu roka 2018, odpis bol vo výške 1 538,36 EUR.

Z celkového nedoplatku v sume 5 526,09 EUR bolo k 15. 05. 2019 uhradených 788,04 EUR. Ide o úhradu nedoplatkov z oneskorených platieb.

1. **Správa nezávislého audítora**

*Správa nezávislého audítora je súčasťou Prílohy č. 3 Záverečného účtu.*

1. **Návrh uznesenia miestneho zastupiteľstva k Záverečnému účtu MČ Košice–Sídlisko KVP za rok 2018**

Miestne zastupiteľstvo Mestskej časti Košice–Sídlisko KVP

**berie na vedomie**:

* + 1. Správu audítora k účtovnej závierke k 31.12.2018

**schvaľuje:**

1. Záverečný účet a celoročné hospodárenie Mestskej časti Košice–Sídlisko KVP **bez**

 **výhrad**

2. Usporiadanie finančných vzťahov

3. Rozdelenie prebytku hospodárenia Mestskej časti Košice–Sídlisko KVP vo výške

 167 202,55 EUR nasledovne:

- **prídel do rezervného fondu 167 202,55 EUR**

Spracovala: Ing. Viera Háberová